দিঘার জগন্নাথ মন্দিরে পুরী থেকে কারা এলেন? দেখুন এই ভিডিও

ওয়েবডেস্ক: পুরীর (Puri) মন্দিরের আমলেই দিঘাতে তৈরি হল জগন্নাথ দেবের মন্দির (Jagannath Temple) । নিষ্ঠাভরে পুজোর্চ্চনার মাধ্যমে আজ অক্ষয় তৃতীয়ার শুভক্ষণে মন্দিরে দ্বারোদঘাটন করেন মুখ্যমন্ত্রী মমতা বন্দ্যোপাধ্যায় (Cm Mamata Banerjee)। পুরীর মন্দিরের মতোই এখানে নিয়ম রীতি মেনে পুজো হবে। দেওয়া হয়েছে জগন্নাথ দেবের প্রিয় ৫৬ ভোগ। জগন্নাথ দেবের মন্দিরকে ঘিরে সেজে উঠেছে দিঘা। এই অনুষ্ঠানকে বাস্তবায়িত করতে পুরী থেকে দিঘায় আসেন বেশ কয়েকজন পান্ডা।

এই বিশেষ যজ্ঞ অনুষ্ঠানকে বাস্তবায়িত করার জন্য পুরী থেকে হাজির হয়েছেন বেশ কিছু পান্ডাও। তাঁদের কাঁধে ছিল জগন্নাথ দেবের প্রাণ প্রতিষ্ঠার দায়িত্ব। বিগ্রহের প্রাণ প্রতিষ্ঠা করেন পুরীর মন্দিরের অন্যতম প্রধান সেবায়েত রাজেশ দ্বৈতাপতি। সঙ্গে ছিলেন ইসকনের কর্মকর্তা সহ জগন্নাথ মন্দিরের ট্রাস্টি বোর্ডের অন্যতম সদস্য রাধারমণ দাস।

আরও পড়ুন: দিঘার জগন্নাথ মন্দির থেকে বিরাট বার্তা মুখ্যমন্ত্রীর, দেখুন ভিডিও

রাধারমণ দাস জানান, মন্দিরের অন্দরে কাঠের যে জগন্নাথ দেব রয়েছেন, তাঁর প্রাণপ্রতিষ্ঠার দায়িত্ব ছিল পুরী থেকে আসা পান্ডাদের কাঁধে। পাথরের যে জগন্নাথ দেব ও রাধা-কৃষ্ণ বিগ্রহ রয়েছে, সেটিতে প্রাণ প্রতিষ্ঠার দায়িত্ব ছিল ইসকনের কাঁধে। তিনটি ধাপে প্রাণ প্রতিষ্ঠা হয়। প্রথমে ঘট স্থাপন, তারপর কুণ্ড এবং তারপর প্রতিবিম্ব। এই পুরো প্রক্রিয়া সম্পন্ন করার জন্য পুরী আসেন পান্ডারা।  পাথরের জগন্নাথ দেবের এবং রাধা কৃষ্ণ দুই বিগ্রহই রয়েছে।

এদিন মুখ্যমন্ত্রী ঘোষণা করেন, মন্দিরের ছবি এবং প্রসাদ সারা পশ্চিমবঙ্গের প্রতিটি ঘরে পৌঁছে দেওয়ার ব্যবস্থা করা হবে। শুধু তাই নয় জগন্নাথ মন্দিরে সোনার ঝাঁটা উপহার দিলেন মুখ্যমন্ত্রী। মুখ্যমন্ত্রী জানিয়েছেন, রাজ্যের সবার বাড়ি পৌঁছে যাবে জগন্নাথদেবের প্রসাদ ও ছবি। সবাই ভোগ পাবেন। মন্দিরের প্রসাদ, ছবি বাংলায় পৌঁছে দেওয়া হবে। রোজ ইসকন ভোগের বন্দোবস্ত থাকবে।

এদিন মমতা বন্দ্যোপাধ্যায় বলেন,  সকলের সহযোগিতা ছাড়া এই মন্দির তৈরি করা সহজ হত না। সব ধর্মের মানুষেরা সামিল হয়েছেন। স্থানীয়দের সহযোগিতা পেয়েছি। তারকা, শিল্পপতি সবাইকে ধন্যবাদ। সনাতন ব্রাহ্মণ ধর্ম, আদ্যাপীঠের মহারাজ, বেলুড় মঠ, জয়রামবাটি, কালীঘাট, কামারপুকুর, স্বামীজির বাড়ি, ইসকন, পুরীর দ্বৈতপতি প্রত্যেকে এসেছেন। প্রত্যেককে ধন্যবাদ। পাশাপাশি হিডকোর সকলকে ধন্যবাদ জানান মুখ্যমন্ত্রী। যারা বিগত তিন বছর ধরে মন্দির নির্মাণের জন্য কাজ করেছেন।

দেখুন ভিডিও:

The post দিঘার জগন্নাথ মন্দিরে পুরী থেকে কারা এলেন? দেখুন এই ভিডিও first appeared on KolkataTV.